《十月二十四日过弟观寓所出莱菔相款》
宋代·陈著

趁溪茅舍竹篱阴，石径如蛇屈曲深。
吏卒不行烟冷处，弟兄聊说岁寒心。
床头无酒可归算，窗外有鸡留伴吟。
过午忽修莱菔茶，悠长滋味在山林。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。